CELEX: 62011TN0014
Language: mt
Date: 2011-01-11 00:00:00
Title: Kawża T-14/11: Rikors ippreżentat fil- 11 ta’ Jannar 2011 — Timab Industries u CFPR vs Il-Kummissjoni

12.3.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 80/22
            
         Rikors ippreżentat fil-11 ta’ Jannar 2011 — Timab Industries u CFPR vs Il-Kummissjoni
   (Kawża T-14/11)
   2011/C 80/42
   Lingwa tal-kawża: il-Franċiż
   
      Partijiet
   
   
      Rikorrenti: Timab Industries (Dinard, Franza) u Cie financière et de participations Roullier (CFPR) (Saint-Malo, Franza) (rappreżentant: N. Lenoir, avukat)
   
      Konvenuta: Il-Kummissjoni Ewropea
   
      Talbiet tar-rikorrenti
   
   Ir-rikorrenti jitolbu lill-Qorti Ġenerali jogħġobha:
   
               —
            
            
               tannulla d-deċiżjoni;
            
         
               —
            
            
               tikkundanna lill-Kummissjoni għall-ispejjeż kollha.
            
         
      Motivi u argumenti prinċipali
   
   Ir-rikorrenti jitolbu l-annullament tad-deċiżjoni tal-Kummissjoni tas-17 ta’ Novembru 2010 dwar iċ-ċaħda impliċita tal-aċċess għal dokumenti tal-Kummissjoni marbuta mal-proċedura miftuħa mill-Kummissjoni fil-Kawża COMP/38.866 dwar akkordju fis-suq Ewropew tal-fosfati għall-għalf tal-annimali.
   Insostenn tar-rikors tagħhom, ir-rikorrenti jinvokaw żewġ motivi.
   
               (1)
            
            
               L-ewwel motiv ibbażat fuq ksur tal-obbligu ta’ motivazzjoni, sa fejn il-Kummissjoni naqset milli tirrispondi għat-talba konfermattiva għal aċċess għad-deċiżjoni jew id-deċiżjonijiet tagħha li jiffissaw il-parametri ta’ multi probabbli fir-rigward tad-destinatarji tad-deċiżjoni C(2010) 5004 finali, adottata fit-tmiem ta’ proċedura ta’ tranżazzjoni.
            
         
               (2)
            
            
               It-tieni motiv ibbażat fuq żbalji ta’ liġi u fuq żbalji manifesti ta’ evalwazzjoni, sa fejn il-Kummissjoni, matul il-proċedura ta’ eżamina tat-talba għall-aċċess tad-dokumenti, invokat l-ewwel u t-tielet inċiżi tal-Artikolu 4(2) u t-tieni subparagrafu tal-Artikolu 4(3) tar-Regolament Nru 1049/2001 (1) biex tiġġustifika ċ-ċaħda tal-aċċess. Ir-rikkorrenti sostnew li d-dokumenti mitluba:
               
                           —
                        
                        
                           ma humiex opinjonijiet, iżda deċiżjonijiet li ma huwiex stabbilit li jistgħu jikkawżaw ħsara gravi lill-proċess deċiżjonali jekk dawn jiġu kkomunikati;
                        
                     
                           —
                        
                        
                           ma fihom l-ebda informazzjoni kummerċjali sensittiva;
                        
                     
                           —
                        
                        
                           ma għandhom l-ebda rabta ma’ attivitajiet ta’ spezzjoni, investigazzjoni u verifika.
                        
                     
         
      (1)  Regolament (KE) Nru 1049/2001 tal-Parlament Ewropew u tal-Kunsill, tat-30 ta’ Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331).